title: Trapesonda
text: Trapesonda (Trapezunte en griego, Trabzon en turco) ye una ciudat d'a costa sudoriental d'a Mar Negra, capital d'a provincia de Trapesonda en Turquía. A suya población ye de 228.826 habitants (2009) en una superficie de 4.685 km², con una densidat de población de 258,70 hab/km². Ha estato historicament una ciudat de población griega dica que por a guerra greco-turca y o tractau de Lausana esta minoría etnica fue forachitata de Turquía. Tamién estió historicament un punto important en o comercio internacional en estar en o camín entre Costantinoble y Persia.
  
  Toponimia 
  A ciudat fue fundata con o nombre de Τραπεζοῦς Trapezus ("mesa" relacionato con a denominación d'a figura cheometrica), y a denominación podría derivar d'o releu en saso u altiplano que teneba o puesto orichinal.
  
  Trobamos mencions a Trapesonda en o "Libro de los Emperadors", en "La Flor de las Ystorias d'Orient" y en o "Libro d'as Marabillas d'o Mundo":
  
  En chistabín se diz trapisondas a qui ye oportunista, negociant u "ganguero" y se relaciona con este toponimo
  
  Historia 
  
  Trapisonda fue fundada por colonos griegos orichinarios de Mileto u de Sinop, seguntes a tradición, en l'anyo 756 a. C. y fació part d'un conchunto de diez colonias en a rechión d'o Ponto.
  
  Dimpués d'a quatrena cruzada os griegos bizantins de Trapesonda no dependeban de Costantinoble y creyoron un estau independient, l'Imperio de Trapesonda, que no s'adhibió a lL'Imperio Bizantín reconstruito d'os Paleologos y que resistió os avances d'os turcos anatolians, estando conquiesto por os otomans bell tiempo dimpués que a mesma Costantinoble.
  
  A población griega de Trapesonda fue forachitada en a suya mas gran part mientres a Guerra Greco-Turca y por aplicación d'o Tractau de Lausana que establiba un intercambio de población entre os musulmans de Grecia y os ortodoxos griegos de Turquía.
  
  Referencias 
  
  Localidaz de Turquía